Wo mer z Darwin sy aacho hei mer zersch mau üsi velos zwäg gmacht. Vor em flughafe isch der schatte vom vordach gwanderet, und i ha mi däm aagschlosse, wüu d hitz vor sunne isch doch ziemli erschlagend gsy. Ersch wo d sunne scho isch unger gange, sy üsi arbeite beändet gsy u mir sy -natürlech uf dr lingge syte, wie sech das z Ouschtralie ghört- i d schtadt gfahre zum e jugi z sueche. Ersch da isch mer bewusst worde, dass uf dr südhaubchugle im mai dr winter chunnt u d tage dämentschprächend churz sy.